L'Ajuntament de Paterna promociona les creacions artístiques locals amb exposicions en el Calvari
20/07/2022

# L'Ajuntament de Paterna promociona les creacions artístiques locals amb exposicions en el Calvari

[![L'Ajuntament de Paterna promociona les creacions artístiques locals amb exposicions en el Calvari](/images/noticias/2022/7/8207/8207_lg.jpg)](/images/noticias/2022/7/8207/8207_lg.jpg)

20.07.2022

*   Tots els dissabtes de juliol i agost de de 19.00 a 22:00h es realitzarà una exposició setmanal per a mostrar les obres dels paterners i paterneres.
*   La mostra estarà oberta a tota mena de treballs i disciplines des de pintura o poesia fins a interpretacions musicals o exhibicions de dansa.

L'Ajuntament de Paterna obri les portes del monument del Calvari a les creacions artístiques dels paterners i paterneres amb la proposta _“Art al Calvari”._ Tots els dissabtes de juliol i agost de 19.00 a 22:00h es realitzarà una exposició setmanal per a mostrar les obres presentades.

Tal com ha destacat la regidora de Turisme, Cultura i Foc, Teresa Espinosa, _“mitjançant aquest projecte volem promocionar el patrimoni de Paterna, alhora que donem a conéixer la riquesa cultural i les expressions artístiques dels veïns i veïnes de la nostra ciutat”._

_“La mostra estarà oberta a tota mena de creacions i disciplines, des de pintura o poesia fins a interpretacions musicals o exhibicions de dansa”,_ ha assenyalat Espinosa.

Les persones interessades podran obtindre més informació sobre aquest tema i presentar les seues obres fins al pròxim 30 de juliol, escrivint al correu electrònic paterna@touristinfo.net, telefonant al 96 305 31 24 o a través del whatsapp 607 218 403.